Ptolemaios’ Sorgen um Psichis
Material: papyrus
Place: Memphis
Categories: Eingabe
Ptolemaios an die Könige
Bitte um Aufsicht und Schutz über ein geerbtes Haus in seinem Heimatdorf
selbst durch Katoche (Tempel) verhindert
βασιλεῖ Πτολεμαίωι καὶ βασιλίσσηι Κλεοπάτραι τῆι ἀδελφῆι 
θεοῖς Φιλομήτορ[σι χ]αίρειν [Π]το[λε]μαῖος Πτολεμαίου Μακεδ[ὼ]ν 
τῶν ἐν κατοχῇ ὄντων ἐν τῶι πρὸς Μέμφει μεγάλωι Σαραπιείωι 
ἔτος τοῦτο ιβ. τοῦ ιη  Θῶυθ μετα[λλά]ξ[αντος] τοῦ πατρός μου 
τὸν βίον ᾧ ἡ πατ[ρὶ]ς ἦν ἐν Ψίχει τοῦ Ἡρα[κλεο]πολίτου καταλίποντος 
ἐμὲ μὲν ὄντα ἐν τῶι δηλουμένωι ἱερῶι, ἄλλα δὲ ἀδέλφιά μου τρία 
ἐν τῆι προειρημένηι κώμηι Ἵππαλον Σ[αραπ]ίωνα Ἀπολλώνιον, 
τούτων δὲ διασειομένων ὑπὸ τῶν ἐν τῆι κώμηι ἀρχόντων, 
καθότι προσπίπτει μοι,   δέομαι ὑμῶν μεθʼ ἱκετείας, θεοὶ 
Σωτῆρες Εὐεργέται, ἐμβλέψαντας εἴς τε ἐμέ, ὅτι οὐ δύνομαι ἐξελθὼν 
ἐκ τοῦ ἱεροῦ ἀντιλαβέσθαι αὐτῶν, καὶ εἰς τὴν ἐκείνων ὀρφανείαν 
προστάξαι γράψαι Κυδίαι τῶι στρατηγῶι προνοηθῆναι ὡς εἰς τὸ λοιπὸν 
οὐθεὶς οὔτε διασείσει οὔτε περισπάσει αὐτοὺς τῶν πρὸς ταῖς π[ρα]
γματείαις διὰ τὸ ἐκείνους ἐμοὶ πορίζοντας τοὺς ἄρτους ἐμὲ διατρέφειν. 
ὑμῖν δὲ γίνοιτο κρατεῖν πάσης ἧς ἂν αἱρῆσθε χώρας καὶ καταγηρᾶν 
σ[ὺν] τοῖς ὑμετέροις τέκνοις τήν τε χώραν ὑμῶν εἶναι ἐν ἧι προαιρεῖσθε 
δ[ια]θέσει.                              εὐτυχεῖτε.